CELEX: 32020D1550
Language: sk
Date: 2020-10-23 00:00:00
Title: Vykonávacie rozhodnutie Komisie (EÚ) 2020/1550 z 23. októbra 2020, ktorým sa zavádza viacročný program kontrol na obdobie 2021 – 2025, ktorý majú vykonávať odborníci Komisie v členských štátoch s cieľom overiť uplatňovanie právnych predpisov Únie týkajúcich sa agropotravinového reťazca

26.10.2020   
               
               
                  SK
               
               
                  Úradný vestník Európskej únie
               
               
                  L 354/9
               
            
         VYKONÁVACIE ROZHODNUTIE KOMISIE (EÚ) 2020/1550
         z 23. októbra 2020,
         ktorým sa zavádza viacročný program kontrol na obdobie 2021 – 2025, ktorý majú vykonávať odborníci Komisie v členských štátoch s cieľom overiť uplatňovanie právnych predpisov Únie týkajúcich sa agropotravinového reťazca
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 118 ods. 1 písm. a),
         keďže:
         
                     (1)
                  
                  
                     Za presadzovanie právnych predpisov Únie týkajúcich sa agropotravinového reťazca zodpovedajú členské štáty, ktorých príslušné orgány prostredníctvom organizácie úradných kontrol monitorujú a overujú, či sa relevantné požiadavky Únie skutočne dodržujú a presadzujú. Súbežne s týmto monitorovaním a overovaním sa v článku 116 nariadenia (EÚ) 2017/625 vyžaduje, aby odborníci Komisie vykonávali v členských štátoch kontroly vrátane auditov s cieľom overiť uplatňovanie právnych predpisov Únie. Tieto kontroly Komisie by sa mali vykonávať v oblastiach bezpečnosti potravín a krmív, zdravia a dobrých životných podmienok zvierat, zdravia rastlín, prípravkov na ochranu rastlín, ako aj fungovania systémov národných kontrol a príslušných orgánov, ktoré ich prevádzkujú, pričom sa zohľadnia synergie s kontrolnými opatreniami v rámci spoločnej poľnohospodárskej politiky.
                  
               
                     (2)
                  
                  
                     Komisia zostavila viacročný program kontrol na obdobie 2021 – 2025, ktorý je zosúladený s funkčným obdobím Komisie a odráža jej priority. Tieto kontroly vykonávajú odborníci Komisie v členských štátoch s cieľom overiť uplatňovanie právnych predpisov Únie týkajúcich sa oblastí uvedených vyššie. Počas procesu určovania priorít sa použili rôzne kritériá, okrem iného identifikované riziko pre spotrebiteľov, zvieratá alebo rastliny, minulé výsledky členských štátov v danej oblasti, objem výroby, informácie z relevantných zdrojov (napríklad Európskeho úradu pre bezpečnosť potravín) a zo systému riadenia informácií pre úradné kontroly (IMSOC) a jeho zložiek.
                  
               
                     (3)
                  
                  
                     Tento viacročný program kontrol je príspevkom do prioritných oblastí Komisie „Európska zelená dohoda (2)“ a „Stratégia „z farmy na stôl“ v záujme spravodlivého, zdravého potravinového systému šetrného k životnému prostrediu“ (3). Prispieva aj k monitorovaniu spoločnej poľnohospodárskej politiky v súlade s pravidlami systému krížového plnenia stanovenými v nariadení Európskeho parlamentu a Rady (EÚ) č. 1306/2013 (4). Kontroly stanovené vo viacročnom programe kontrol umožňujú Komisii plniť si právne povinnosti dohliadať na uplatňovanie práva Únie, a to overením, či sú úradné kontroly v členských štátoch v príslušných oblastiach v súlade s právnymi predpismi Únie,
                  
               PRIJALA TOTO ROZHODNUTIE:
         
            Článok 1
            Viacročný program kontrol na obdobie 2021 – 2025, ktoré majú vykonávať odborníci Komisie v členských štátoch v súlade s ustanoveniami článku 116 ods. 1 nariadenia (EÚ) 2017/625, je stanovený v prílohe.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 23. októbra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 95, 7.4.2017, s. 1.
         
            (2)  COM(2019) 640 final.
         
            (3)  COM(2020) 381 final.
         
            (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
      
      
         
            PRÍLOHA
            V tejto prílohe sa stanovuje program kontrol, ktoré majú v období 2021 – 2025 vykonávať odborníci Komisie v členských štátoch v oblastiach vymedzených nariadením (EÚ) 2017/625.
            Pre uvedené obdobie určila Komisia niekoľko prioritných oblastí v oblastiach bezpečnosti potravín a krmív, zdravia a dobrých životných podmienok zvierat, zdravia rastlín, prípravkov na ochranu rastlín, ako aj fungovania systémov národných kontrol a príslušných orgánov.
            Kontroly Komisie sa vzťahujú na všetky členské štáty v každej z prioritných oblastí. Špecifické otázky, na ktoré sa vzťahujú jednotlivé kontroly, sa prispôsobujú situácii v každom členskom štáte.
            Odborníci Komisie vykonávajú kontroly vrátane overovania na mieste, auditov a administratívnych analýz v súlade s článkom 116 nariadenia (EÚ) 2017/625.
            Viacročný program kontrol Komisie v členských štátoch na obdobie 2021 – 2025 s cieľom overiť uplatňovanie pravidiel v oblastiach, na ktoré sa vzťahuje článok 1 ods. 2 nariadenia (EÚ) 2017/625, sa týka aj ďalších oblastí stanovených v uvedenom nariadení, napríklad kontrol podvodov a kontrol dovozu. Stanovuje sa v kapitolách 1 až 10 (rozdelených podľa oblastí a špecifického cieľa) a v kapitole 11 (rozdelenej podľa rokov) tejto prílohy.
            1.   Potraviny a bezpečnosť potravín
            
            
                        Prioritná oblasť
                     
                     
                        Špecifické ciele
                     
                  
                        
                           Potraviny živočíšneho pôvodu
                        
                        
                           (napr. bezpečnosť mäsa z cicavcov a vtákov a výrobkov z neho, mlieka a výrobkov z neho, produktov rybolovu a hygieny produkcie živých lastúrnikov)
                        
                     
                     
                        Overiť, či členské štáty dodržiavajú uplatniteľné právne predpisy Únie v oblasti bezpečnosti potravín, ktorými sa upravuje produkcia potravín živočíšneho pôvodu a ich uvádzanie na trh (zahŕňajúce aj vysledovateľnosť a označovanie vrátane geneticky modifikovaných organizmov), s osobitným zameraním na mäso z cicavcov a vtákov a výrobky z neho, mlieko a výrobky z neho, produkty rybolovu a živé lastúrniky, ako aj vykonávanie úradných kontrol týkajúcich sa tejto oblasti.
                     
                  
                        
                           Zoonózy prenášané potravinami
                        
                        
                           (napr. salmonela)
                        
                     
                     
                        Overiť, či členské štáty dodržiavajú uplatniteľné právne predpisy Únie upravujúce kontrolu zoonóz prenášaných potravinami, s osobitným zameraním na úroveň vykonávania a účinnosti vnútroštátnych veterinárnych programov spolufinancovaných Komisiou, ako aj vykonávanie úradných kontrol týkajúcich sa tejto oblasti.
                     
                  
                        
                           Potraviny neživočíšneho pôvodu
                        
                        
                           (napr. bezpečnosť ovocia a zeleniny, bylín, korenín a klíčkov)
                        
                     
                     
                        Overiť, či členské štáty dodržiavajú uplatniteľné právne predpisy Únie v oblasti bezpečnosti potravín, ktorými sa upravuje produkcia potravín neživočíšneho pôvodu a ich uvádzanie na trh (zahŕňajúce aj vysledovateľnosť a označovanie vrátane geneticky modifikovaných organizmov), s osobitným zameraním na mikrobiologickú bezpečnosť, ako aj vykonávanie úradných kontrol týkajúcich sa tejto oblasti.
                     
                  
                        
                           Rezíduá v živých zvieratách a potravinách živočíšneho pôvodu
                        
                        
                           (rezíduá veterinárnych liekov, pesticídov a kontaminantov)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravujú rezíduá veterinárnych liekov, pesticídov a kontaminantov v živých zvieratách a potravinách živočíšneho pôvodu.
                        Overiť, či plány monitorovania rezíduí predložené členskými štátmi spĺňajú požiadavky stanovené v príslušných právnych predpisoch Únie.
                     
                  
                        
                           Kontaminanty v potravinách neživočíšneho pôvodu
                        
                        
                           (napr. mykotoxíny)
                        
                     
                     
                        Overiť na základe viacročných národných plánov kontroly zostavených členskými štátmi a správ o týchto plánoch, či úradné kontroly kontaminantov v potravinách neživočíšneho pôvodu spĺňajú požiadavky stanovené v príslušných právnych predpisoch Únie.
                     
                  2.   Krmivá a bezpečnosť krmív
            
            
                        Prioritná oblasť
                     
                     
                        Špecifické ciele
                     
                  
                        
                           Všeobecná hygiena krmív
                        
                        
                           (hygiena krmív, schvaľovanie a registrácia zariadení, vysledovateľnosť, označovanie a kontaminanty)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje hygiena krmív (s osobitným zameraním na hygienu krmív, schvaľovanie a registráciu zariadení, kontaminanty, vysledovateľnosť a označovanie vrátane geneticky modifikovaných organizmov), ako aj vykonávanie úradných kontrol týkajúcich sa tejto oblasti.
                     
                  
                        
                           Medikované krmivá
                        
                     
                     
                        Overiť, či členské štáty dodržiavajú právne požiadavky Únie, ktorými sa upravuje výroba medikovaných krmív, uplatniteľné od januára 2022.
                     
                  
                        
                           Vedľajšie živočíšne produkty a odvodené produkty
                        
                        
                           (sektor mäsa, spracovateľské závody)
                        
                     
                     
                        Overiť, či členské štáty dodržiavajú uplatniteľné právne predpisy Únie upravujúce nakladanie s vedľajšími živočíšnymi produktmi a odvodenými produktmi, ktoré vznikli v Únii alebo sa uvádzajú na trh Únie, ako aj vykonávanie úradných kontrol týkajúcich sa tejto oblasti, a to s osobitným zameraním na sektor mäsa a spracovateľské závody.
                     
                  3.   Zdravie zvierat
            
            
                        Prioritná oblasť
                     
                     
                        Špecifické ciele
                     
                  
                        
                           Aktívne epizootické choroby
                        
                        
                           (napr. africký mor ošípaných, vysokopatogénna aviárna influenza)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje kontrola významných aktívnych chorôb zvierat, ako je napríklad africký mor ošípaných či vysokopatogénna aviárna influenza, ako aj vykonávanie úradných kontrol týkajúcich sa tejto oblasti.
                     
                  
                        
                           Zoonózy prenášané inak než potravinami
                        
                        
                           (napr. besnota)
                        
                     
                     
                        Overiť, či členské štáty dodržiavajú uplatniteľné právne predpisy Únie upravujúce kontrolu zoonóz prenášaných inak než potravinami, s osobitným zameraním na úroveň vykonávania a účinnosti vnútroštátnych veterinárnych programov spolufinancovaných Komisiou, ako aj vykonávanie úradných kontrol týkajúcich sa tejto oblasti.
                     
                  
                        
                           Enzootické choroby
                        
                        
                           (napr. tuberkulóza, brucelóza)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje kontrola enzootických chorôb, s osobitným zameraním na úroveň vykonávania a účinnosti vnútroštátnych veterinárnych programov spolufinancovaných Komisiou, ako aj vykonávanie úradných kontrol týkajúcich sa tejto oblasti.
                     
                  
                        
                           Pripravenosť a prevencia
                        
                        
                           (plánovanie pre prípad nepredvídaných udalostí)
                        
                     
                     
                        Overiť, či členské štáty dodržiavajú uplatniteľné právne predpisy Únie upravujúce pripravenosť vyrovnať sa s viacerými ohniskami epizootických chorôb, ako aj vykonávanie úradných kontrol týkajúcich sa tejto oblasti.
                     
                  4.   Dobré životné podmienky zvierat
            
            
                        Prioritná oblasť
                     
                     
                        Špecifické ciele
                     
                  
                        
                           Doprava
                        
                        
                           (zvieratá nespôsobilé na prepravu, plavidlá na prepravu dobytka, neodstavené teľatá, kontrolné miesta používané na prepravu zvierat)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravujú dobré životné podmienky zvierat počas prepravy, s osobitným zameraním na zvieratá nespôsobilé na prepravu, plavidlá na prepravu hospodárskych zvierat, neodstavené teľatá, kontrolné miesta používané pri preprave zvierat, ako aj vykonávanie úradných kontrol týkajúcich sa tejto oblasti.
                     
                  
                        
                           Poľnohospodárske podniky
                        
                        
                           (nosnice)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravujú dobré životné podmienky nosníc počas chovu, ako aj vykonávanie úradných kontrol týkajúcich sa tejto oblasti.
                     
                  
                        
                           Porážka
                        
                        
                           (prežúvavce, hydina)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravujú dobré životné podmienky prežúvavcov a hydiny pri porážke, ako aj vykonávanie úradných kontrol týkajúcich sa tejto oblasti.
                     
                  5.   Zdravie rastlín
            
            
                        Prioritná oblasť
                     
                     
                        Špecifické ciele
                     
                  
                        
                           Prienik škodcov rastlín
                        
                        
                           (predstavujúce značnú hrozbu)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje kontrola škodcov rastlín zistených na území Únie, s osobitným zameraním na škodcov predstavujúcich značnú hrozbu, napríklad baktérie Xylella fastidiosa, tobomavírusu napádajúceho rajčiaky, háďatka borovicového, fúzača čínskeho, organizmu Trioza a iných škodlivých organizmov identifikovaných ako prioritné, ako aj vykonávanie úradných kontrol týkajúcich sa tejto oblasti.
                     
                  
                        
                           Pripravenosť a prevencia
                        
                        
                           (plánovanie pre prípad nepredvídaných udalostí)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje zostavovanie a aktualizácia plánov pre prípad nepredvídaných udalostí.
                     
                  
                        
                           Preprava rastlín, rastlinných produktov a iných predmetov v rámci Únie
                        
                        
                           (rastlinné pasy)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje preprava rastlín, rastlinných produktov a iných predmetov v rámci Únie, s osobitným zameraním na rastlinné pasy, ako aj vykonávanie úradných kontrol týkajúcich sa tejto oblasti.
                     
                  6.   Uvádzanie prípravkov na ochranu rastlín na trh a ich používanie a udržateľné používanie pesticídov
            
            
                        Prioritná oblasť
                     
                     
                        Špecifické ciele
                     
                  
                        
                           Prípravky na ochranu rastlín
                        
                        
                           (autorizácia, uvádzanie na trh a používanie pesticídov a rezíduí pesticídov)
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje autorizácia, uvádzanie na trh a používanie prípravkov na ochranu rastlín a rezíduí pesticídov, ako aj vykonávanie úradných kontrol týkajúcich sa tejto oblasti.
                     
                  
                        
                           Udržateľné používanie pesticídov
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje udržateľné používanie pesticídov, ako aj vykonávanie úradných kontrol týkajúcich sa tejto oblasti.
                     
                  7.   Kvalita potravín
            
            
                        Prioritná oblasť
                     
                     
                        Špecifické ciele
                     
                  
                        
                           Ekologické poľnohospodárstvo
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje výroba a označovanie produktov ekologickej poľnohospodárskej výroby (vrátane vysledovateľnosti a označovania geneticky modifikovaných organizmov), ako aj vykonávanie úradných kontrol týkajúcich sa tejto oblasti.
                     
                  
                        
                           Zemepisné označenia
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje výroba a označovanie výrobkov so zemepisným označením [chránené označenie pôvodu (CHOP), chránené zemepisné označenie (CHZO) a zaručená tradičná špecialita (ZTŠ)], ako aj vykonávanie úradných kontrol týkajúcich sa tejto oblasti.
                     
                  8.   Vstup zvierat a tovaru z tretích krajín do Únie
            
            
                        Prioritná oblasť
                     
                     
                        Špecifické ciele
                     
                  
                        
                           Úradné kontroly zvierat a tovaru
                        
                     
                     
                        Overiť, či si členské štáty plnia povinnosti, pokiaľ ide o vykonávanie úradných kontrol zvierat a tovaru vstupujúcich do Únie z tretích krajín.
                        Overiť, či zvieratá a tovar vstupujúce do Únie z tretích krajín spĺňajú platné všeobecné a osobitné únijné požiadavky na vstup do Únie.
                        Osobitný dôraz sa bude klásť na pravidlá stanovené nariadením (EÚ) 2017/625 a súvisiacimi delegovanými a vykonávacími aktami.
                     
                  
                        
                           Súlad hraničných kontrolných staníc
                        
                     
                     
                        Overiť, či miesta, ktoré členské štáty navrhli určiť za hraničné kontrolné stanice, spĺňajú minimálne požiadavky na hraničné kontrolné stanice vrátane inšpekčných stredísk stanovené v uplatniteľných právnych predpisoch Únie pred označením takýchto miest.
                        Overiť, či hraničné inšpekčné stanice, určené miesta vstupu, miesta vstupu a miesta prvého uvedenia, ktoré sú opätovne určené v súlade s článkom 61 ods. 2 nariadenia (EÚ) 2017/625, spĺňajú uplatniteľné minimálne požiadavky.
                        Overiť, či kontrolné stanice, ktoré nie sú hraničnými kontrolnými stanicami, uvedené v článku 53 ods. 1 písm. a) nariadenia (EÚ) 2017/625, spĺňajú uplatniteľné minimálne požiadavky.
                     
                  
                        
                           Úradné kontroly zdravia rastlín
                        
                     
                     
                        Overiť, či si členské štáty plnia povinnosti, pokiaľ ide o úradné kontroly zdravia rastlín vykonávané na rastlinách, rastlinných produktoch a iných predmetoch vstupujúcich do Únie z tretích krajín.
                        Poskytnúť záruky, že rastliny, rastlinné produkty a iné predmety, ktoré vstupujú do Únie z tretích krajín, spĺňajú uplatniteľné únijné požiadavky týkajúce sa zdravia rastlín potrebné na vstup do Únie.
                     
                  9.   Antimikrobiálna rezistencia
            
            
                        Prioritná oblasť
                     
                     
                        Špecifické ciele
                     
                  
                        
                           Monitorovanie antimikrobiálnej rezistencie u zoonotických a komenzálnych baktérií
                        
                     
                     
                        Overiť, či členské štáty dodržiavajú právne predpisy, ktorými sa upravuje monitorovanie antimikrobiálnej rezistencie u zoonotických a komenzálnych baktérií, a tým prispieť k úplnému vykonávaniu Európskeho akčného plánu „jedno zdravie“ proti antimikrobiálnej rezistencii (AMR) z roku 2017 (1).
                     
                  10.   Všeobecné aspekty v rámci agropotravinového reťazca
            
            
                        Prioritná oblasť
                     
                     
                        Špecifické ciele
                     
                  
                        
                           Podvody
                        
                     
                     
                        Overiť, či členské štáty dodržiavajú uplatniteľné právne predpisy Únie, ktorými sa upravuje identifikácia podvodných alebo klamlivých praktík v rámci agropotravinového reťazca a následné opatrenia v súvislosti s nimi, ako aj vykonávanie úradných kontrol týkajúcich sa tejto oblasti.
                     
                  
                        
                           Postup v nadväznosti na odporúčania auditu
                        
                        
                           (v rámci sektora a všeobecný)
                        
                     
                     
                        Overiť, či členské štáty prijímajú primerané následné opatrenia na nápravu špecifických alebo systematických nedostatkov zistených pri kontrolách Komisie.
                     
                  
                        
                           Kontroly vývozu
                        
                     
                     
                        Overiť úradné kontroly členských štátov týkajúce sa uplatňovania certifikačných požiadaviek na vývoz.
                     
                  11.   Viacročný program kontrol na obdobie 2021 – 2025 rozdelený podľa rokov
            
            
                        Oblasť
                     
                     
                        Prioritná oblasť
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Potraviny a bezpečnosť potravín
                        
                     
                     
                        
                           Potraviny živočíšneho pôvodu
                        
                     
                     
                        
                           Bezpečnosť mäsa z cicavcov a vtákov a výrobkov z neho, mlieka a výrobkov z neho, produktov rybolovu, živých lastúrnikov
                        
                     
                  
                        
                           Zoonózy prenášané potravinami
                        
                     
                     
                        
                           Prioritné zoonózy
                        
                        (napríklad: salmonela)
                     
                  
                        
                           Potraviny neživočíšneho pôvodu
                        
                     
                     
                        
                           Bezpečnosť ovocia a zeleniny, bylín, korenín a klíčkov
                        
                     
                  
                        
                           Rezíduá
                        
                     
                     
                        
                           Rezíduá v živých zvieratách a potravinách živočíšneho pôvodu
                        
                     
                  
                        
                           Kontaminanty
                        
                     
                     
                        
                           Kontaminanty v potravinách neživočíšneho pôvodu
                        
                     
                  
                        
                           Krmivá a bezpečnosť krmív
                        
                     
                     
                        
                           Bezpečnosť krmív
                        
                     
                     
                        
                           Všeobecná hygiena krmív
                        
                     
                     
                         
                     
                  
                         
                     
                     
                        
                           Medikované krmivá
                        
                     
                  
                        
                           Vedľajšie živočíšne produkty a odvodené produkty
                        
                     
                     
                         
                     
                  
                        
                           Zdravie zvierat
                        
                     
                     
                        
                           Aktívne epizootické choroby
                        
                     
                     
                        
                           Prioritné choroby
                        
                        (napríklad: africký mor ošípaných, vysokopatogénna aviárna influenza)
                     
                  
                        
                           Zoonózy prenášané inak než potravinami
                        
                     
                     
                        
                           Prioritné zoonózy
                        
                        (napríklad: besnota)
                     
                  
                        
                           Enzootické choroby
                        
                     
                     
                        
                           Choroby s aktívnymi eradikačnými programami
                        
                        (napríklad: tuberkulóza, brucelóza)
                     
                  
                        
                           Pripravenosť a prevencia
                        
                     
                     
                         
                     
                     
                        
                           Plánovanie pre prípad nepredvídaných udalostí v oblasti zdravia zvierat
                        
                     
                  
                        
                           Dobré životné podmienky zvierat
                        
                     
                     
                        
                           Doprava
                        
                     
                     
                         
                     
                     
                        
                           Zvieratá nespôsobilé na prepravu, plavidlá na prepravu hospodárskych zvierat, neodstavené teľatá
                        
                     
                     
                         
                     
                  
                        
                           Kontrolné miesta používané na prepravu zvierat
                        
                     
                     
                         
                     
                  
                        
                           Poľnohospodárske podniky
                        
                     
                     
                        
                           Nosnice
                        
                     
                     
                         
                     
                  
                        
                           Porážka
                        
                     
                     
                        
                           Prežúvavce, hydina
                        
                     
                     
                         
                     
                  
                        
                           Zdravie rastlín
                        
                     
                     
                        
                           Prienik škodcov rastlín
                        
                     
                     
                        
                           Prioritní škodcovia
                        
                        (napríklad: baktéria Xylella fastidiosa, tobomavírus napádajúci rajčiaky, háďatko borovicové, fúzač čínsky, organizmus Trioza)
                     
                  
                        
                           Pripravenosť a prevencia
                        
                     
                     
                         
                     
                     
                        
                           Plánovanie pre prípad nepredvídaných udalostí v oblasti zdravia rastlín
                        
                     
                  
                        
                           Preprava rastlín, rastlinných produktov a iných predmetov v rámci Únie
                        
                     
                     
                         
                     
                     
                        
                           Rastlinné pasy
                        
                     
                  
                        
                           POR a UPP
                        
                     
                     
                        
                           Prípravky na ochranu rastlín (POR)
                        
                     
                     
                         
                     
                     
                        
                           Autorizácia, uvádzanie na trh a používanie pesticídov
                        
                     
                  
                        
                           Rezíduá pesticídov
                        
                     
                  
                        
                           Udržateľné používanie pesticídov (UPP)
                        
                     
                     
                        
                           Udržateľné používanie pesticídov
                        
                     
                  
               
            
                        Oblasť
                     
                     
                        Prioritná oblasť
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Kvalita potravín
                        
                     
                     
                        
                           Ekologické poľnohospodárstvo
                        
                     
                     
                        
                           Ekologické poľnohospodárstvo
                        
                     
                  
                        
                           Zemepisné označenia
                        
                     
                     
                        
                           Používanie a označovanie CHOP/CHZO/ZTŠ
                        
                     
                  
                        
                           Vstup zvierat a tovaru z tretích krajín do Únie
                        
                     
                     
                        
                           Úradné kontroly zvierat a tovaru
                        
                     
                     
                        
                           Úradné kontroly zvierat a tovaru
                        
                     
                  
                        
                           Hraničné kontrolné stanice
                        
                     
                     
                        
                           Súlad hraničných kontrolných staníc
                        
                     
                  
                        
                           Úradné kontroly zdravia rastlín
                        
                     
                     
                        
                           Úradné kontroly zdravia rastlín vykonávané na rastlinách, rastlinných produktoch a iných predmetoch
                        
                     
                     
                         
                     
                  
                        
                           AMR
                        
                     
                     
                        
                           Monitorovanie
                        
                     
                     
                         
                     
                     
                        
                           Monitorovanie antimikrobiálnej rezistencie u zoonotických a komenzálnych baktérií
                        
                     
                  
                        
                           Všeobecné aspekty v rámci agropotravinového reťazca
                        
                     
                     
                        
                           Podvody
                        
                     
                     
                        
                           Opatrenia zavedené na boj proti podvodným alebo klamlivým praktikám
                        
                     
                     
                         
                     
                  
                        
                           Nadväzujúce opatrenia
                        
                     
                     
                        
                           Postup v nadväznosti na odporúčania auditu
                        
                     
                  
                        
                           Vývoz
                        
                     
                     
                        
                           Dohľad Komisie nad úradnými kontrolami členských štátov týkajúcimi sa uplatňovania certifikačných požiadaviek na vývoz.
                        
                     
                  
               (1)  COM(2017) 339 final.